b'\n_START_ARTICLE_\nZooplankton\n_START_PARAGRAPH_\nZooplankton (\xc5\xbeivotinjski plankton), si\xc4\x87u\xc5\xa1ni \xc5\xbeivotinjski organizmi koji lebde ili se ograni\xc4\x8deno kre\xc4\x87u u vodi, no\xc5\xa1eni strujama i valovima. Biljni (fitoplankton) i \xc5\xbeivotinjski (zooplankton) zajedni\xc4\x8dki se nazivaju planktonom._NEWLINE_U zooplankton pripadaju trepetljika\xc5\xa1i (Ciliophora; Ciliata), bi\xc4\x8da\xc5\xa1i (Flagellata), zraka\xc5\xa1i (Radiolaria), rebra\xc5\xa1a (Ctenophora), i neki krednjaci (Foraminifera) i spu\xc5\xbeve (Porifera) kao i neki razvojni stadiji mahovnjaka (Bryozoa) i \xc5\xbearnjaka (Cnidaria); ni\xc5\xbei rakovi (ra\xc4\x8di\xc4\x87i) koji su nekada nazivani Entomostraca. Ra\xc4\x8di\xc4\x87i Copepoda (veslono\xc5\xa1ci) zna\xc4\x8dajna su hrana ribama a svjetle\xc4\x87i ra\xc4\x8di\xc4\x87i Euphausiacea, poznati i kao svjetlari ili kril, glavna su hrana kitova.'